Mrkotić (jezero)
Jezero Mrkotić je vještačko jezero u mjestu Mrkotić (općina Tešanj). Nalazi se u neposrednoj blizini magistralnog puta M-4 Doboj - Teslić. Za posjetioce je obezbijeđen parking prostor, te veoma pristupačne staze za pecanje. Ukupni opisani sadržaj obogaćuje prirodna ljepota rijeke Usore i vještačkog jezera Mrkotić, koji se nalaze u okviru izletišta. Posjetioci također mogu uživati u sportskim terenima (za nogomet, odbojku na pijesku, staza za šetanje), drvoredima katalpi sa klupama za odmor. Tu se nalazi i više nadstrešnica sa stolovima za piknik, dječija igraonica s ljuljaškama, klackalicama, toboganima. Za očuvanje zdrave ekologije jezera odgovorno je Udruženje sportskih ribolovaca "Blinker" Kalošević-Tešanj, koje nekoliko puta godišnje provodi razne ekološke akcije.